Diari Oficial de la Generalitat Valenciana


Sumari del DOGV 9492, del 19-12-2022 (2022/12888)

DECRET 222/2022, de 16 de desembre, del Consell pel qual s'aproven les bases reguladores i es concedeixen ajudes per a pal·liar els danys produïts per la pluja en la Comunitat Valenciana al novembre de 2020.
---------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9492

Data del DOGV
:   19-12-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/12051


Data del document
:   16-12-2022

Organisme emissor
:   Conselleria de Justícia, Interior i Administració Pública

Tipus de document
:   Decret

Descriptors 

:   * Conselleria de Justícia, Interior i Administració Pública
    * legislació
    * ajuda pública

DECRET 222/2022, de 16 de desembre, del Consell pel qual s'aproven les bases reguladores i es concedeixen ajudes per a pal·liar els danys produïts per la pluja en la Comunitat Valenciana al novembre de 2020. [2022/12673]  
PREÀMBUL  
  
El Consell, el dia 13 de novembre de 2020, va acordar l'inici d'actuacions per a pal·liar els danys produïts per la pluja en la Comunitat Valenciana al novembre de 2020. A aquest efecte, el referit acord va atribuir a la persona titular de la Direcció de l'Agència Valenciana de Seguretat i Resposta a les Emergències, la coordinació de totes les actuacions dels diferents departaments del Consell i amb altres administracions públiques, en relació amb les accions que hagen de desenvolupar-se per a aconseguir la tornada a la normalitat de totes les zones afectades pel temporal de pluja a què es refereix el citat acord.  
Aquest acord en el seu apartat quart establia un termini perquè les corporacions locals dels municipis afectats i els diferents departaments de la Generalitat i el seu sector públic instrumental presentaren les seues estimacions de danys en infraestructures i béns públics que s'hagen vist afectats, així com, en el seu cas, de les despeses extraordinàries que, amb caràcter urgent, s'hagen hagut d'efectuar a conseqüència del temporal. Dins d'aquest termini van ser presentades les estimacions dels danys dels municipis afectats pel temporal a què es refereix l'acord citat.  
En aplicació de la Llei 13/2010, de 23 de novembre, de la Generalitat, de protecció civil i gestió d'emergències de la Generalitat, l'1 de febrer de 2017 es va constituir, sota la presidència del president de la Generalitat, la Comissió Interdepartamental per al Seguiment i Coordinació de la Postemergència, així com l'Oficina Única Postemergència, regulades pel Decret 163/2016, de 4 de novembre, del Consell.  
  
Amb posterioritat, es va procedir a la determinació dels departaments competents de la Generalitat, i es va realitzar, en el marc de l'Oficina Única Postemergència, una avaluació tècnica de les valoracions presentades conforme al que s'estableix en l'acord del Consell, així com a la determinació dels procediments per a dur a terme les mesures que correspongueren.  
A conseqüència de tot això, s'ha elaborat una proposta tècnica, que ha sigut assumida pel director de l'Agència Valenciana de Seguretat i Resposta a les Emergències i elevada a la Comissió Interdepartamental de Seguiment i Coordinació de la Postemergència en la seua reunió del 12 de novembre de 2021, amb indicació dels municipis afectats, tipus d'actuació i imports, que hauran d'atendre's amb càrrec als capítols IV i VII del programa 221.10, Emergències, Protecció Civil i Extinció d'Incendis, dels pressupostos de l'exercici 2022 i de l'exercici 2023.  
  
Les ajudes a les quals es refereix aquest decret van dirigides a la realització d'actuacions per a pal·liar els danys produïts per aquest temporal en els municipis afectats, no correspon, per tant, efectuar una comparació i valoració entre els diferents danys ocasionats pel temporal per a donar prioritat als uns sobre els altres, sinó que el que es pretén és donar cobertura a aquestes actuacions de manera equitativa.  
Per tant, en les ajudes a les quals es refereix aquest decret, atesa la intensitat del temporal, l'extensió que es va veure afectada per aquest i els efectes catastròfics que va originar, que han de ser reparats, concorren circumstàncies singulars i raons d'interés públic, social, econòmic i humanitari que dificulten la seua convocatòria pública i que justifiquen el seu atorgament en règim de concessió directa, de conformitat amb allò que disposa l'article 168.1.c) de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
El Decret 5/2019, de 16 de juny, del president de la Generalitat, pel qual es determinen el nombre i la denominació de les conselleries, i les seues atribucions, assigna a la Conselleria de Justícia, Interior i Administració Pública, entre altres, les competències en matèria de situacions d'emergència.  
Per tot això, de conformitat amb el que es preveu en la Llei 5/1983, de 30 de desembre, de la Generalitat, del Consell, a proposta de la consellera de Justícia, Interior i Administració Pública i prèvia deliberació del Consell, en la reunió de 16 de desembre de 2022,  
  
  
DECRETE  
  
Article 1. Objecte  
1. Aprovar les bases reguladores de les ajudes directes als ajuntaments que es relacionen en els annexos I i II, en la quantia i distribució que s'indica, per a realitzar accions dirigides a pal·liar els danys produïts per la pluja en la Comunitat Valenciana al novembre de 2020 i concedir les ajudes indicades, que es finançaran amb càrrec als capítols IV i VII del programa 221.10, Emergències, Protecció Civil i Extinció d'Incendis, dels pressupostos de l'exercici 2022 i de l'exercici 2023, per un import global màxim d'1.279.343,30 - dels quals 650.000 - seran imputats al capítol IV Línia S8919000 denominada «Ajudes despeses corrents Capítol IV» i 157.335,82 - seran imputats al capítol VII Línia S8918000 denominada «Ajudes despeses d'inversió Capítol VII» del pressupost de l'exercici 2022 y 472.007,48 - seran imputats a la línia de subvenció que s'habilite en el pressupost de l'exercici 2023, quedant condicionada a l'existència de crèdit.  
  
2. Les ajudes hauran d'anar destinades a actuacions de reparació dels danys produïts a conseqüència del temporal en les infraestructures i béns públics, naturals, edificis i altres construccions, així com en mobiliari i estris, i, en el seu cas, de les despeses extraordinàries que, amb caràcter urgent, s'hagueren hagut d'efectuar a conseqüència del temporal.  
3. No seran subvencionables, conformement a aquest decret, les indemnitzacions ni les actuacions dirigides a l'execució d'obra nova o a la millora de les infraestructures i béns públics existents.  
4. Les ajudes concedides tenen caràcter complementari i són compatibles en concurrència amb altres subvencions, indemnitzacions, ajudes, ingressos o recursos, procedents de sistemes públics o privats, nacionals o internacionals, o d'altres administracions públiques, fins al límit del valor del mal produït.  
  
Article 2. Règim jurídic  
Les ajudes es regiran per la Llei 38/2003, de 17 de novembre, general de subvencions; pel seu reglament de desenvolupament, aprovat per Reial decret 887/2006 de 21 de juliol; i per la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, en allò no previst pel present decret.  
  
Article 3. Persones beneficiàries  
1. Són persones beneficiàries d'aquestes ajudes els ajuntaments afectats per la pluja en la Comunitat Valenciana al novembre de 2020, que es relacionen en els annexos I i II, en la quantia i distribució que s'indica, per a realitzar accions dirigides a pal·liar els danys produïts per aquest temporal.  
2. Aquest decret no necessita la seua notificació a la Comissió Europea, d'acord amb els articles 1.3 i 3.4 del Decret 128/2017, de 29 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, per tractar-se d'ajudes destinades a reparar els perjudicis causats per desastres naturals o per altres esdeveniments de caràcter excepcional, expressament declarats compatibles en l'article 107.2.b) del Tractat de Funcionament de la Unió Europea.  
  
Article 4. Import de les ajudes  
1. Sense perjudici de la tramitació de les modificacions de crèdit que resulten necessàries, s'aproven ajudes, per un import global màxim d'1.279.343,30 ?, destinades als ajuntaments que es relacionen en els annexos I i II i en les quanties indicades en aquest, per a la realització de les actuacions necessàries per a pal·liar els danys produïts pel temporal al qual es refereix aquest decret.  
2. Aquestes ajudes s'atorguen en règim de concessió directa a l'empara de l'article 168.1.C de la Llei 1/2015, en virtut de les circumstàncies de les quals es va deixar constància en l'Acord de 13 de novembre de 2020, del Consell, d'inici d'actuacions per a pal·liar els danys produïts per la pluja en la Comunitat Valenciana al novembre de 2020, publicat en el Diari Oficial de la Generalitat Valenciana núm. 8954, de 17 de novembre de 2020.  
3. El pagament de les quanties atorgades als ajuntaments, es realitzarà, una vegada acceptada aquesta, conforme al procediment següent:  
a) Mitjançant el deslliurament anticipat del 100 % de l'import de l'ajuda indicat en l'article 1 del Decret destinat a atendre despeses corrents.  
b) Mitjançant el deslliurament del 25 % de l'import de l'ajuda indicat en l'article 1 del Decret destinat a atendre despeses de capital, prèvia presentació d'un projecte o memòria valorada de l'actuació a realitzar, segons import i/o tipus d'aquesta, signada per persona amb titulació competent, i d'un certificat de l'inici d'aquesta.  
c) Mitjançant el deslliurament del 75 % de l'import de l'ajuda indicat en l'article 1 del decret destinat a atendre despeses de capital, una vegada justificada i comprovada aquesta segons l'indicat en l'article 7 del Decret.  
  
Article 5. Finalitat  
Els imports, que tindran la consideració d'ajudes directes, es destinaran exclusivament a la realització, per part dels ajuntaments indicats en els annexos I i II d'actuacions per a pal·liar els danys produïts pel temporal al qual s'al·ludeix en l'article anterior, de conformitat amb les valoracions presentades.  
  
Article 6. Actuacions contemplades  
Les ajudes que es concedeixen en aquest decret es podran destinar a cobrir els següents danys, pels imports i amb les condicions que s'indiquen:  
a) Danys provocats en béns i infraestructures de titularitat municipal. La quantia de les ajudes podrà ser de fins al 100 % del valor dels danys produïts pel temporal a què fa referència aquest. Les despeses imputables a aquestes ajudes poden comprendre, a més dels imports d'execució de l'actuació, els honoraris de redacció del projecte, direcció de l'actuació i tramitació de l'expedient, en la part proporcional a l'actuació realitzada amb aquesta ajuda, que en el seu conjunt no podrà superar l'ajuda concedida. Queden excloses d'aquest concepte les infraestructures de generació, transport i distribució d'energia elèctrica i instal·lacions de telecomunicació, així com les actuacions dirigides a l'execució d'obra nova i a la millora de les infraestructures i béns públics.  
  
b) Les despeses extraordinàries que, amb caràcter urgent, hagueren hagut d'efectuar els ajuntaments a conseqüència del temporal, entenent com a tals les despeses realitzades per aquest motiu des del 4 de novembre fins a la data de publicació de l'Acord de 13 de novembre de 2020, sempre que el seu objectiu siga el funcionament dels serveis públics essencials o imprescindibles per a garantir la vida i seguretat de les persones. La quantia de les ajudes podrà ser de fins al 100 % del valor dels despeses extraordinàries realment efectuades. A aquest efecte, s'exclouen d'aquest concepte els treballs duts a terme amb mitjans propis de la corporació local, ja siguen materials, com ara maquinària, eines, etc., o humans, entés per tals el personal contractat amb anterioritat als fets causants, quan aquests s'haja realitzat dins de la jornada laboral ordinària. En cap cas seran objecte d'aquestes ajudes les despeses de personal generades per bombers, policia local, protecció civil i altres de caràcter anàleg.  
  
c) En el seu conjunt no podrà superar l'ajuda concedida.  
  
Article 7. Obligacions de les entitats locals  
Les corporacions locals assumiran les obligacions següents:  
a) Dur a terme les actuacions previstes en un termini de fins a 12 mesos comptats des de l'endemà de la publicació d'aquest decret en el Diari Oficial de la Generalitat Valenciana. S'haurà de disposar de totes less autoritzacions sectorials necessàries per a l'execució de les actuacions, la concessió de la present ajuda no suposa l'obtenció de l'autorització per a l'execució d'aquestes.   
b) Presentar, dins del termini indicat en l'apartat a, davant l'Agència Valenciana de Seguretat i Resposta a les Emergències, una memòria tècnica final, que certifique la correcta realització de les diferents actuacions dutes a terme amb l'ajuda objecte d'aquest decret, indicant, per a cada infraestructura o ben públic, l'estat en el qual es trobava abans del temporal, l'estat en el qual es trobava després del temporal, les actuacions realitzades i el cost de cadascuna d'aquestes.  
  
c) Justificar, dins del termini indicat en l'apartat a, davant l'Agència Valenciana de Seguretat i Resposta a les Emergències, mitjançant certificat expedit per l'òrgan de la Secretaria-Intervenció, o de l'interventor o interventora municipal la totalitat de les despeses realitzades fins al 100 % de l'aportació efectuada, incloent una relació completa amb el desglossament de cadascun de les despeses realitzades que especifique capítol de despesa i tipus de l'actuació; així com la documentació establida en l'article 75 del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions.  
d) Comunicar, dins del termini indicat en l'apartat a, a l'Agència Valenciana de Seguretat i Resposta a les Emergències, altres ajudes rebudes per a cadascuna de les actuacions realitzades.  
e) Reintegrar els fons percebuts que no hagueren sigut degudament justificats dins del termini i en la forma escaient davant l'Agència Valenciana de Seguretat i Resposta a les Emergències, en aplicació de l'article 172 de la Llei 1/2015, de 6 de febrer, de la Generalitat, d'hisenda pública, del Sector Públic Instrumental i de Subvencions i en l'article 37 de la Llei 38/2003, de 17 de novembre, general de subvencions.  
f) Sotmetre's a les actuacions de comprovació que, respecte a la gestió d'aquests fons, duga a terme el personal tècnic competent en les matèries objecte d'aquestes ajudes, així com a les actuacions de control financer que realitze la Intervenció de la Generalitat i als procediments fiscalitzadors de la Sindicatura de Comptes.   
  
Article 8. Control d'actuacions  
La Generalitat efectuarà un control de les actuacions de reparació dels danys objecte d'aquest decret que consistirà en la realització d'un control de camp sobre un mínim del 5 % de les sol·licituds presentades i del 5 % del total de l'ajuda concedida, seleccionades mitjançant un procediment aleatori corregit per criteris de factors de risc.  
  
Article 9. Efectes  
Aquest decret produirà efectes des de l'endemà de la seua publicació en el Diari Oficial de la Generalitat Valenciana.  
  
Contra aquest decret, que posa fi a la via administrativa, es podrà, potestativament, realitzar el requeriment a què es refereix l'article 44 de la Llei 29/1998, de 13 de juliol, reguladora de la jurisdicció contenciosa administrativa, en el termini de dos mesos des de la publicació, o bé es podrà interposar un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la seua publicació, en el Diari Oficial de la Generalitat Valenciana. Tot això de conformitat amb el que es disposa en els articles 10, 44 i 46 de l'esmentada Llei 29/1998, de 13 de juliol, reguladora de la jurisdicció contenciosa administrativa, sense perjudici que s'utilitze qualsevol altra via que es considere oportuna.  
  
València, 16 de desembre de 2022  
  
El president de la Generalitat  
XIMO PUIG I FERRER  
  
La consellera de Justícia, Interior i Administració Pública  
GABRIELA BRAVO SANESTANISLAO  
  
  
ANNEX I  
Ajudes concedides segons concepte  
  
AJUNTAMENT Despeses extraordinàries Reparació danys Total  
ALBAL 20.378,81 20.378,81  
ALBALAT DE LA RIBERA 35.086,63 35.086,63  
ALCÀSSER 1.602,66 2.808,01 4.410,67  
ALCÚDIA, L- 1.253,17 1.253,17  
ALFARP 64.655,07 64.655,07  
ALGINET 55.100,00 7.948,25 63.048,25  
ALZIRA 6.531,17 92.577,00 99.108,17  
BARXETA 81.936,93 81.936,93  
BENICULL DE XÚQUER 54.296,60 11.913,85 66.210,45  
BENIFAIÓ 20.025,10 27.517,48 47.542,58  
BENIFAIRÓ DE LA VALLDIGNA 11.516,26 11.516,26  
BENIMODO 8.973,54 15.278,93 24.252,47  
BORRIANA/BURRIANA 4.888,40 4.888,40  
CARLET 103.529,84 646.856,15  
CULLERA 39.464,19 1.097,00 40.561,19  
ÉNOVA, L- 851,83 851,83  
FAVARA 4.777,41 3.152,52 7.929,93  
GODELLETA 38.077,56 38.077,56  
LLAURÍ 5.190,15 5.190,15  
LLOMBAI 88.736,74 88.736,74  
MARENY DE BARRAQUETES (E.L.M.) 26.486,22 26.486,22  
MASSALAVÉS 45.511,27 45.511,27  
MONTSERRAT 80.185,27 80.185,27  
PERELLÓ, EL (E.L.M.) 4.883,89 2.607,54 7.491,43  
PICASSENT 33.468,89 33.468,89  
POLINYÀ DE XÚQUER 6.103,56 6.103,56  
PUÇOL 2.885,33 54.862,53 57.747,86  
REAL 46.187,57 46.187,57  
RIOLA 11.531,72 11.531,72  
SANT MATEU 10.022,24 10.022,24  
SILLA 1.131,09 24.992,63 26.123,72  
SIMAT DE LA VALLDIGNA 6.934,58 6.934,58  
SUECA 109.280,73 177.794,92  
XERACO 3.103,64 3.103,64  
TOTAL 229.260,84 1.050.082,46 1.279.343,30  
  
  
  
  
  
  
ANNEX II  
Ajudes concedides desglossades segons anualitat de pagament i tipus de despesa  
  
Ajuntament 2022 Despeses corrents 2022 Despeses de capital 2023 Despeses de capital Total  
ALBAL 8.165,22 3.053,40 9.160,19 20.378,81  
ALBALAT DE LA RIBERA 14.058,25 5.257,09 15.771,29 35.086,63  
ALCÀSSER 2.727,75 420,73 1.262,19 4.410,67  
ALCÚDIA, L- 502,12 187,76 563,29 1.253,17  
ALFARP 25.905,51 9.687,39 29.062,17 64.655,07  
ALGINET 58.284,65 1.190,90 3.572,70 63.048,25  
ALZIRA 43.624,22 13.870,99 41.612,96 99.108,17  
BARXETA 32.829,87 12.276,77 36.830,29 81.936,93  
BENICULL DE XÚQUER 59.070,16 1.785,07 5.355,22 66.210,45  
BENIFAIÓ 31.050,60 4.122,99 12.368,99 47.542,58  
BENIFAIRÓ DE LA VALLDIGNA 4.614,25 1.725,50 5.176,51 11.516,26  
BENIMODO 15.095,39 2.289,27 6.867,81 24.252,47  
BORRIANA/BURRIANA 1.958,65 732,44 2.197,31 4.888,40  
CARLET 41.481,28 15.511,97 46.535,92 084.092,15  
CULLERA 39.903,72 164,37 493,10 40.561,19  
ÈNOVA, L- 341,30 127,64 382,89 851,83  
FAVARA 6.040,54 472,35 1.417,04 7.929,93  
GODELLETA 15.256,63 5.705,23 17.115,70 38.077,56  
LLAURÍ 2.079,55 777,65 2.332,95 5.190,15  
LLOMBAI 35.554,37 13.295,59 39.886,78 88.736,74  
MARENY DE BARRAQUETES (E.L.M.) 26.486,22 0,00 0,00 26.486,22  
MASSALAVÉS 18.235,11 6.819,04 20.457,12 45.511,27  
MONTSERRAT 32.128,03 12.014,31 36.042,93 80.185,27  
PERELLÓ, EL (E.L.M.) 5.928,66 390,69 1.172,08 7.491,43  
PICASSENT 13.410,06 5.014,71 15.044,12 33.468,89  
POLINYÀDE XÚQUER 2.445,53 914,51 2.743,52 6.103,56  
PUÇOL 24.867,24 8.220,15 24.660,47 57.747,86  
REAL 18.506,09 6.920,37 20.761,11 46.187,57  
RIOLA 4.620,44 1.727,82 5.183,46 11.531,72  
SANT MATEU 4.015,64 1.501,65 4.504,95 10.022,24  
SILLA 11.144,95 3.744,69 11.234,08 26.123,72  
SIMAT DE LA VALLDIGNA 2.778,50 1.039,02 3.117,06 6.934,58  
SUECA 43.785,86 16.373,76 49.121,60 945.529,92  
XERACO 3.103,64 0,00 0,00 3.103,64  
TOTAL 650.000,55 839.464,12 933.080,48 1.279.343,30